สวัสดีค่ะ คือดิฉันมีประจำเดือนวันที่ 1 ธันวาคม หมดช่วงวันที่ 7-8 เพราะมีกระปริกระปรอยออกมา และได้มีเพศสัมพันธ์ช่วงวันที่ 10 โดยการสอดใส่ไม่นานและไม่ได้ทำจนเสร็จ เพราะทิ้งช่วงไว้สักพักค่อยให้ไปแฟนไปหลั่งทิ้งทีหลังค่ะ และด้วยความไม่สบายใจจึงตัดสินใจไปซื้อยาคุมฉุกเฉินมาทานในวันที่ 11 และเกิดมีเลือดมาในวันที่ 17 เลือดค่อนข้างมีสีสดและมีปริมาณมาก เท่าๆกับประจำเดือนในช่วงแรกๆ อยากจะถามว่ายาคุมที่กินไปมีส่วนเกี่ยวข้องหรือไม่ หรือดิฉันจะมีการตั้งครรภ์หรือไม่คะ หรือดิฉันจะมีอาการร้ายแรงหรือเปล่าคะ คือตอนนี้กังวลมาก (น้ำหนัก 42, สูง 160 ซม.)
สวัสดีค่ะ การมีเลือดออกจากช่องคลอดถี่กว่า 22 วันจากครั้งก่อน อาจไม่ใช่เลือดประจำเดือน อาจเกิดจากผลข้างเคียงยาคุมกำเนิดฉุกเฉินได้ สาเหตุอื่นๆเช่น-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนโดยหากเลือดออกมากติดต่อกันหลายวัน ปวดหน่วงท้องน้อย ร่วมด้วย ควรรีบไปพบแพทย์แนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก